stanford-oval/wikipedia huggingface dataset:
Tekijänoikeuden loukkaus

Piraattilevyjen katukauppias.
Tekijänoikeusloukkaus tarkoittaa sitä, että tekijänoikeuden suojaamaa aineistoa käytetään tavalla, joka rikkoo tekijänoikeuden haltijan yksinoikeuksia, kuten oikeutta valmistaa kappaleita teoksesta tai oikeutta saattaa näin valmistetut kappaleet yleisön saataville.
Suomessa yksityiseen tai läheisten ystävien ja perheenjäsenten käyttöön tulevan musiikin ja elokuvien kopiointi on laillista mikäli
kopiota tehdessä ei ole kierretty tehokasta teknistä suojausta
se tapahtuu läheisten kesken tai lähde on laillinen
kopiointi rajoittuu muutamaan kappaleeseen.
Selkeästi laittomasta lähteestä luvatta levitetyn sisällön kopioiminen omaan käyttöön on kielletty. Tietokoneohjelmia tai tietokantoja ei saa kopioida, mutta laillisesti hankitun tietokoneohjelman omistaja saa ottaa itselleen ohjelman käytön kannalta tarpeellisen varmuuskappaleen.
Levyntuottajien kansainvälinen kattojärjestö IFPI arvioi, että vuonna 2002 tekijänoikeuksia rikkovien eli niin sanottujen piraattikopioiden myynti nousi 1,8 miljardiin kappaleeseen.[lähde? ] Luku sisältää sekä CD-levyt että kasettitallenteet. Piraattien myynnin arvo oli saman arvion mukaan yli neljä miljardia euroa. Maailmanlaajuisesti yksi kolmasosa levyistä on piraattikopioita, ja kaikista tallenteista 40 prosenttia on laittomia.[lähde? ] Ongelmamaita ovat Kiinan lisäksi Brasilia, Espanja, Meksiko, Paraguay, Puola, Taiwan, Thaimaa, Ukraina ja Venäjä.[lähde? ]
Suomessa piraattilevyjen osuus vuonna 2003 oli 23 prosenttia, mikä on huomattavasti enemmän kuin muissa Pohjoismaissa. Suomen tilanteeseen vaikuttaa Venäjän läheisyys, sillä Suomeen tuodaan itärajan yli paljon laittomia tallenteita.
Suomessa tekijänoikeuden loukkaus on asianomistajarikos, tietyin poikkeuksin.
Ainakin Sveitsissä ja Alankomaissa elokuvien ja musiikin lataaminen internetin piraattipalveluista yksityiseen käyttöön on laillista.
Tekijänoikeusloukkaukset Internetissä

Yleisiä laittoman levittämisen kohteita ovat musiikki, pelit, ohjelmat ja elokuvat. Vertaisverkot helpottavat tällaista toimintaa, vaikka niitä voikin käyttää myös materiaalin levittämiseen laillisesti. Ensimmäinen suosittu vertaisverkko-ohjelma oli Napster, joka tuli internetin käyttäjien tietoisuuteen vuonna 1999. Ohjelma keskittyi musiikkitiedostojen levittämiseen, sillä sen aikaiset verkkoyhteydet olivat hitaita modeemi- ja ISDN-yhteyksiä. Napsteria ovat seuranneet Gnutella, KaZaA, Direct Connect, eDonkey, eMule, DC++ ja muut vastaavat ohjelmat. Näiden kautta kulkee päivittäin valtavat määrät uusimpia julkaisuja, usein jopa ennen virallista julkaisupäivämäärää. Tiedostojen levittäjiä on etsitty verkosta ja heille on määrätty tuntuvia vahingonkorvauksia.
Tiedostonjakopalvelu Pirate Bay perustettiin vuonna 2003. Neljä palvelun perustajaa ja taustahenkilöä tuomittiin vankeuteen vuonna 2009 paljon julkisuutta saaneessa oikeudenkäynnissä. Heidät tuomittiin myös noin viiden miljoonan euron vahingonkorvauksiin tekijänoikeusloukkauksista. Tiedostonjakopalvelu Pirate Bayn perustajiin kuulunut suomalaisnorjalainen Peter Sunde istui vankilassa kaksi kolmasosaa kahdeksan kuukauden tuomiostaan.
Yhdistyneet kansakunnat (YK) ilmoitti vuonna 2011, että vapaa pääsy internetiin kuuluu kaikkien ihmisoikeuksiin. Samalla YK totesi, että esimerkiksi Ranskan tekijänoikeusrikkomuksista antama internet-yhteyden katkaisu loukkaa ihmisoikeuksia.
Vuonna 2011 suuren laittoman elokuvien suoratoistosivusto kino.to:n ratsian jälkeen havaittiin nettipiratismin vähentyneen merkittävästi lyhyeksi ajaksi, mutta tämän jälkeen perustettiin useita uusia laittomia suoratoistopalveluita ja luvattomien suoratoistopalveluiden katsojamäärät palasivat ennalleen.  Vuonna 2015 valmistui Euroopan unionin tilaama tutkimus piratismin vaikutuksista tekijänoikeuksilla suojatun materiaalin myyntiin, tutkimustulosten mukaan tekijänoikeusrikkomukset eivät aiheuttaneet merkittävää vaikutusta teosten myyntiin. Tutkimusta ei kuitenkaan julkaistu sen valmistuttua vaan se vuoti julkisuuteen vasta syksyllä 2017.
Termistöä > Tekijänoikeusrikkomus

Tekijänoikeusrikkomukseen voi syyllistyä, jos valmistaa tekijänoikeuden alaisesta teoksesta kappaleen tai saattaa teoksen yleisön saataville tekijänoikeuslain säännösten vastaisesti tai rikkoo moraalisia oikeuksia koskevia lain säännöksiä. Myös laittomasti valmistettujen teoskappaleiden tuominen maahan on tekijänoikeusrikkomus.
Termistöä > Tekijänoikeusrikos

Tekijänoikeusrikokseen voi syyllistyä, jos tekijänoikeuden loukkaus tapahtuu ansiotarkoituksessa ja teko on omiaan aiheuttamaan huomattavaa haittaa tai vahinkoa.
Rikoslaki (49 luku 1 §) sisältää rangaistussäännöksen, jonka nojalla tuomitaan sakkoon tai vankeuteen enintään kahdeksi vuodeksi henkilö, joka ansiotarkoituksessa tekijänoikeuslain säännösten vastaisesti ja siten, että teko on omiaan aiheuttamaan huomattavaa haittaa tai vahinkoa loukatun oikeuden haltijalle, loukkaa toisen oikeutta kirjalliseen tai taiteelliseen teokseen. Sama säännös koskee oikeutta kirjallisen tai taiteellisen teoksen taikka kansanperinteen esitykseen, äänilevyyn tai muuhun laitteeseen, jolle on tallennettu ääntä, filmiin tai muuhun laitteeseen, jolle on tallennettu liikkuvaa kuvaa, radio- tai televisiolähetykseen, luetteloon, taulukkoon, ohjelmaan tai muuhun sellaiseen tekijänoikeuslaissa tarkoitettuun työhön, jossa on yhdisteltynä suuri määrä tietoja, tai tietokantaan, jonka sisällön kerääminen, varmistaminen tai esittäminen on edellyttänyt huomattavaa panostusta, taikka valokuvaan.
Rangaistussäännöksen sisältö määräytyy siis tekijänoikeuslain (tekijänoikeus) mukaan. Tekijänoikeusrikos ei mainitse ylimalkaista teoksen käyttämistä, vaan säännöksen soveltaminen edellyttää, että lain tekijän yksinoikeuksiksi varaamia oikeuksia on loukattu. Tekijänoikeuden loukkaus tapahtuu, jos teoksesta valmistetaan kappaleita ilman tekijän suostumusta tai sitä levitetään yleisön saataville luvattomasti, näytetään, esitetään tai välitetään.
Lievemmistä teoista tuomitaan tekijänoikeusrikkomuksen nimikkeellä.
Tekijänoikeusrikoksiin kuuluvat myös teknisen suojauksen kiertäminen, teknisen suojauksen kiertämiskeinorikos ja oikeuksien sähköisten hallinnointietojen loukkausrikos.
Termistöä > Avunanto

Tekijänoikeuslaki sinänsä ei määrittele avunantoa tekijänoikeusrikkomukseen tai tekijänoikeusrikokseen. Sen sijaan Suomen rikoslaissa on yleinen avunantopykälä, jota sovelletaan myös tekijänoikeuslainsäädännön kanssa.
Rikoslain (5 luku 6§) sisältää säännöksen, jonka mukaan se joka ennen rikosta tai sen aikana neuvoin, toimin tai muilla tavoin tahallaan auttaa toista tahallisen rikoksen tai sen rangaistavan yrityksen tekemisessä, tuomitaan avunannosta rikokseen saman lainkohdan mukaan kuin tekijä. Edelleen sama lainkohta säätää, että yllytys tällaiseen tekoon rangaistaan kuten avunanto.
Termistöä > Turvaamistoimenpiteet

Tekijänoikeusloukkauksissa viranomaistoimenpitein pyritään estämään tekijänoikeuden loukkaamisen jatkuminen. Rikoslain (10 luku 5§) säätää menettämisseuraamuksista. Tällä tarkoitetaan tilannetta, jossa rikoksen kohteena oleva esine tai omaisuus voidaan osittain tai kokonaan määrätä menetetyksi, mikäli menettely on tarpeen uusien rikosten ehkäisemiseksi, ja esine on erityisen sovelias rikoksen kohteeksi tai rikolliseen käyttöön. Käytännössä tällä on perusteltu esimerkiksi palvelimen takavarikoimista tilanteessa, jossa sitä on käytetty tekijänoikeusrikoksen toteuttamiseen.
Yleisiä rajatapauksia Suomessa

Tekijänoikeuksista Suomessa annetujen lakien mukaan monet asiat ovat yhä laillisia tai ainakin rangaistuksettomia rikoksia. Seurauksena voi kuitenkin joskus olla korvausvastuu. Tekijänoikeuden tiedotus- ja valvontakeskuksen apulaisjohtajan mukaan.
Yleisiä rajatapauksia Suomessa > Laillista

Maaeston kiertäminen: Haluat katsoa netistä esimerkiksi suoraa urheilutapahtumaa, mutta lähetys on geoblokattu eli estetty kotimaassasi. Voit kuitenkin kiertää maakohtaisen eston huijaamalla palveluntarjoajaa ulkomaisella välityspalvelimella eli proxyllä, jonka avulla näytät katsovan lähetystä jostain toisesta maasta. Tämä on laillista, mutta saatat rikkoa palveluntarjoajasi ehtoja.
Laittoman materiaalin katsominen: Nettisurffailija ei riko lakia, jos hän kuuntelee tai katsoo laittomasti ladattua materiaalia esimerkiksi Youtubesta. Tässä tapauksessa materiaalin Youtubeen ladannut rikkoo tekijänoikeuslainsäädäntöä.
Laittoman palvelun käyttäminen ja siitä maksaminen: Olet maksava käyttäjä elokuvien suoratoistopalvelussa, jonka tarjoama materiaali on luvattomasti käytössä. Käyttäjää ei rangaista ainakaan toistaiseksi siitä, että hän katsoo esimerkiksi elokuvia tai urheilulähetyksiä luvattomasta lähteestä. Kuluttaja ei mahda sille mitään, jos palveluntarjoajan ansaintamalli paljastuukin laittomaksi, mutta samalla hän tukee käytöllään rikollista toimintaa.
Yleisiä rajatapauksia Suomessa > Laitonta

Maaeston kiertäminen: Joissakin tapauksissa on mahdollista, että luvaton lähetys on kuitenkin toteutettu niin kutsutulla p2p-tekniikalla, jolloin käyttäjä syyllistyy myös tekijänoikeusloukkaukseen jakaessaan materiaalia.
Lataat elokuvan tai musiikkia laittomasta lähteestä, esimerkiksi BitTorrent-ohjelmalla. Tekijänoikeudella suojatun elokuvan tai musiikin lataaminen itselle on laitonta ja samalla tapahtuva jakaminen muille suurempi rikkomus. Saatat myös joutua korvausvastuuseen kaikesta jakamastasi laittomasta sisällöstä.
Aiheesta muualla

Tekijänoikeuslaki (Arkistoitu – Internet Archive). Valtion säädöstietopankki Finlex.
Tekijänoikeus 2006. Opetusministeriö.
Antipiracy.fi – tekijänoikeuden tiedotus- ja valvontakeskus ry.
Faktoja tekijänoikeudesta ja luovalta alalta (Arkistoitu – Internet Archive). Kulttuuriuutiset.net – Lyhty – luovan työn tekijät ja yrittäjät.
Aiheesta muualla > Artikkeleita

Suomen ensimmäinen nettipiraatti tuomiolla. Ylen Elävä arkisto.
Piraattilevyjen myynti lähes olematonta . Uusi Suomi 8.3.2009.
Härkönen, Jehki: ﻿Ei mitään uutta länsirintamalta. Vihreä lanka 8.9.2009.
Karkimo, Ari: Tutkimus: piratismi vie työt 1,2 miljoonalta. Tietokone 17.3.2010.
”Piratismi uhkaa tuhota yli miljoona työpaikkaa”. Taloussanomat 9.4.2010.
Leino, Raili: Piratismi tappaa 14 miljoonaa ihmistä vuodessa. Tekniikka & talous 23.4.2009.
Tekijät ja yrittäjät: Piratismi tuo miljoonatappiot. Kaleva 25.5.2010.
Nettipiratismi aiheuttaa Suomessa jättitappiot. Ylen uutiset 25.5.2010.
Hatakka, Heimo: Suomalainen varastaa netistä 335 miljoonalla eurolla. Talouselämä 25.5.2010.
Uusi tutkimus: Piratismi vaikuttaakin positiivisesti musiikin nettimyyntiin, Tekniikka & talous 19.3.2013
Vesikoski (koski Loimijoessa)

Näkymä Vesikosken padolle alavirran suunnasta heinäkuussa 2018.
Vesikoski on koski Loimaan Vesikoskella Loimijoessa Kokemäenjoen vesistössä.
Lahkomyllyjen aika ja varhainen teollisuus

Vesikoskessa on ollut neljä ympäri vuoden käyvää myllyä ainakin jo 1500-luvun lopulla ja edelleen 1800-luvulla. Osakkaina näissä olivat koskea ympäröivän Vesikosken kylän talot. 1780-luvulla koskessa toimi myös sarkatamppi eli vanutuslaitos.
Naula- ja paperitehtaat ja voimalaitos

Koskivoimaan perustuva teollisuustoiminta oli alkanut Vesikoskesta pari kilometriä alavirtaan sijainneessa Hirvikoskessa 1880-luvulla sinne perustetun Loimaan naulatehtaan aloittaessa toimintansa. 1890-luvun alussa perustettiin Vesikoskeen tämän toiminnan laajennuksena Vesikosken mylly- ja naulatehdas. Kun Vesikosken naulatehdas 1903 paloi, kummatkin tehtaat osti tamperelainen Ferraria, joka pian hankki itselleen myös Jokioisten naulatehtaan jokioisissa ja keskitti toimintansa Loimaalle ja Jokioisiin. Metallituotanto jatkui Hirvikoskella, mutta Vesikoskelle perustettiin vuonna 1907 käynnistynyt Loimijoen paperitehdas. Sen toiminnan päätyttyä 1912  paperitehtaalle vuonna 1908 rakennetun sähkövoimalaitoksen toimintaa jatkoi Vesikosken voimalaitos. Vuonna 1921 perustettiin Vesikosken sähkölaitos, jonka Alastarolla toiminut Sallilan Sähkölaitos osti vuonna 1988. Tämä luopui voimalaitoksesta 1999 eikä voimalatoiminta 2000-luvulle tultaessa enää ollut käynnistynyt uudestaan.
Aiheesta muualla

Vesikoski-yhtiöt Pörssitiedossa.
Vilcabambanpiikkipyrstö

| Vilcabambanpiikkipyrstö> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Kanasterot Asthenes
Laji::  vilcabambae
Kaksiosainen nimi
 Asthenes vilcabambae  (Vaurie, Weske & Terborgh, 1972) 
Synonyymit
 Schizoeaca vilcabambae 
Katso myös
   Vilcabambanpiikkipyrstö Wikispeciesissä   Vilcabambanpiikkipyrstö Commonsissa 
Infobox OKNimi-testi OKIUCN-testi OK: 
Vilcabambanpiikkipyrstö (Asthenes vilcabambae) on orneeroiden heimoon kuuluva varpuslintu.
Levinneisyys

Vilcabambanpiikkipyrstöä tavataan Perussa. Lajia on kuvattu melko yleiseksi, ja se on luokiteltu elinvoimaiseksi.
Viktor ja Corona

Viktor ja Corona kuvattuna keskiaikaisessa maalauksessa
Pyhät Viktor ja Corona (kreik. Viktoras ja Stefania) ovat kaksi kristittyä marttyyria, jotka elivät 100-luvulla Syyriassa. Heidän elämästään ei tiedetä paljoa, mutta perimätiedon mukaan heidät tapettiin uskonsa vuoksi Marcus Aureliuksen hallintokaudella noin vuonna 170.
Viktorin ja Coronan pyhimislegandan mukaan Viktor oli roomalainen sotilas, joka tuomittiin kuolemaan uskonsa vuoksi. Viktoria kidutettiin ja hänet sokaistiin, mutta hän ei kieltänyt uskoaan, joten hänet jätettiin kuolemaan. 16-vuotias Corona kuuli tästä ja tuli Viktorin luo rukoilemaan hänen puolestaan. Corona vangittiin ja hänet köytettiin kiinni kahteen erilleen taitettuun palmuun, jotka repivät hänet kahtia. Tämän jälkeen Viktor mestattiin.
Joidenkin lähteiden mukaan Viktor ja Corona olisivat olleet aviopuolisot. Katolisen kirkon pyhimyskalenterissa heidän muistopäivänsä on 14. toukokuuta. Ortodoksinen kirkko muistaa omassa pyhimyskalenterissaan suurmarttyyri Viktor Damaskolaista 11. marraskuuta ja ortodoksinen pyhimyslegenda poikkeaa hieman katolisesta.
Pyhä Corona on aarteenetsijöiden, uhkapelin kanssa hankaluuksien joutuneiden ja muihin rahaan liittyvien asioiden suojelija. Vuonna 2020 koronapandemian aikana hänet alettiin mainita myös kulkutaudeista kärsivien suojelijana, mutta tällaisesta tehtävästä ei ole aikaisempia viitteitä.
Uinnin maailmanmestaruuskilpailut 1991

Uinnin pitkän radan maailmanmestaruuskilpailut järjestettiin vuonna 1991 Australian Perthissä 3.–13. tammikuuta. Kilpailujen järjestäjänä toimi Kansainvälinen uimaliitto FINA. Kilpailulajeina olivat ratauinti, avovesiuinti, uimahypyt, taitouinti ja vesipallo.
Mitalistit > Uinti > Miehet

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
Vapaauinti
| 50 m |  Tom Jager | 22,16 KE |  Matt Biondi | 22,26 |  Gennadi Prigoda | 22,62 |
| 100 m |  Matt Biondi | 49,18 |  Tommy Werner | 49,63 |  Giorgio Lamberti | 49,82 |
| 200 m |  Giorgio Lamberti | 1.47,27 KE |  Steffen Zesner | 1.48,28 |  Artur Wojdat | 1.48,70 |
| 400 m |  Jörg Hoffmann | 3.48,04 KE |  Stefan Pfeiffer | 3.48,86 |  Artur Wojdat | 3.49,67 |
| 1 500 m |  Jörg Hoffmann | 14.50,36 ME |  Kieren Perkins | 14.50,58 |  Stefan Pfeiffer | 14.59,34 |
Selkäuinti
| 100 m |  Jeff Rouse | 55,23 KE |  Mark Tewksbury | 55,29 |  Martín López-Zubero | 55,61 |
| 200 m |  Martín López-Zubero | 1.59,52 |  Stefano Battistelli | 1.59,98 |  Vladimir Selkov | 2.00,33 |
Rintauinti
| 100 m |  Norbert Rózsa | 1.01,45 ME |  Adrian Moorhouse | 1.01,58 |  Gianni Minervini | 1.01,74 |
| 200 m |  Mike Barrowman | 2.11,23 ME |  Norbert Rózsa | 2.12,03 |  Nick Gillingham | 2.13,12 |
Perhosuinti
| 100 m |  Anthony Nesty | 53,29 KE |  Michael Groß | 53,31 |  Vladislav Kulikov | 53,74 |
| 200 m |  Melvin Stewart | 1.55,69 ME |  Michael Groß | 1.56,78 |  Tamás Darnyi | 1.58,25 |
Sekauinti
| 200 m |  Tamás Darnyi | 1.59,36 ME |  Eric Namesnik | 2.01,87 |  Christian Geßner | 2.02,36 |
| 400 m |  Tamás Darnyi | 4.12,36 ME |  Eric Namesnik | 4.15,21 |  Stefano Battistelli | 4.16,50 |
Viestit
| 4 × 100 m vapaauinti |  Yhdysvallat Tom Jager Brent Lang Doug Gjertsen Matt Biondi | 3.17,15 KE |  Saksa Peter Sitt Dirk Richter Steffen Zesner Bengt Zikarsky | 3.18,88 |  Neuvostoliitto Gennadi Prigoda Juri Baškatov Veniamin Tajanovitš Vladimir Tkatšenko | 3.18,97 |
| 4 × 200 m vapaauinti |  Saksa Peter Sitt Steffen Zesner Stefan Pfeiffer Michael Groß | 7.13,50 KE |  Yhdysvallat Troy Dalbey Melvin Stewart Dan Jorgensen Doug Gjertsen | 7.14,87 |  Italia Emanuele Idini Roberto Gleria Stefano Battistelli Giorgio Lamberti | 7.17,18 |
| 4 × 100 m sekauinti |  Yhdysvallat Jeff Rouse Eric Wunderlich Mark Henderson Matt Biondi | 3.39,66 KE |  Neuvostoliitto Vladimir Šemetov Dmitri Volkov Vladislav Kulikov Veniamin Tajanovitš | 3.40,41 |  Saksa Frank Hoffmeister Christian Poswiat Michael Groß Dirk Richter | 3.42,13 |
Mitalistit > Uinti > Naiset

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
Vapaauinti
| 50 m |  Zhuang Yong | 25,47 |  Leigh Ann Fetter  Catherine Plewinski | 25,50 | – | – |
| 100 m |  Nicole Haislett | 55,17 |  Catherine Plewinski | 55,31 |  Zhuang Yong | 55,65 |
| 200 m |  Hayley Lewis | 2.00,48 |  Janet Evans | 2.00,67 |  Mette Jacobsen | 2.00,93 |
| 400 m |  Janet Evans | 4.08,63 |  Hayley Lewis | 4.09,40 |  Suzu Chiba | 4.11,44 |
| 800 m |  Janet Evans | 8.24,05 KE |  Grit Müller | 8.30,20 |  Jana Henke | 8.30,31 |
Selkäuinti
| 100 m |  Krisztina Egerszegi | 1.01,78 |  Tünde Szabó | 1.01,98 |  Janie Wagstaff | 1.02,17 |
| 200 m |  Krisztina Egerszegi | 2.09,15 KE |  Dagmar Hase | 2.12,01 |  Janie Wagstaff | 2.13,14 |
Rintauinti
| 100 m |  Linley Frame | 1.08,81 |  Jana Dörries | 1.09,35 |  Jelena Volkova | 1.09,66 |
| 200 m |  Jelena Volkova | 2.29,53 |  Linley Frame | 2.30,02 |  Jana Dörries | 2.30,14 |
Perhosuinti
| 100 m |  Qian Hong | 59,68 |  Wang Xiaohong | 59,81 |  Catherine Plewinski | 59,88 |
| 200 m |  Summer Sanders | 2.09,24 |  Rie Shito | 2.11,06 |  Hayley Lewis | 2.11,09 |
Sekauinti
| 200 m |  Lin Li | 2.13,40 |  Summer Sanders | 2.14,06 |  Daniela Hunger | 2.16,16 |
| 400 m |  Lin Li | 4.41,45 |  Hayley Lewis | 4.41,46 |  Summer Sanders | 4.43,41 |
Viestit
| 4 × 100 m vapaauinti |  Yhdysvallat Nicole Haislett Julie Cooper Whitney Hedgepeth Jenny Thompson | 3.43,26 |  Saksa Simone Osygus Kerstin Kielgaß Karin Seick Manuela Stellmach | 3.44,37 |  Alankomaat Marianne Muis Inge de Bruijn Mildred Muis Karin Brienesse | 3.45,05 |
| 4 × 200 m vapaauinti |  Saksa Kerstin Kielgaß Manuela Stellmach Dagmar Hase Stephanie Ortwig | 8.02,56 |  Alankomaat Marianne Muis Manon Masseurs Mildred Muis Karin Brienesse | 8.05,97 |  Tanska Gitta Jensen Berit Puggaard Annette Poulsen Mette Jacobsen | 8.07,20 |
| 4 × 100 m sekauinti |  Yhdysvallat Janie Wagstaff Tracey McFarlane Crissy Ahmann-Leighton Nicole Haislett | 4.06,51 |  Australia Nicole Livingstone Linley Frame Susie O’Neill Karen Van Wirdum | 4.08,04 |  Saksa Svenja Schlicht Jana Dörries Susanne Müller Manuela Stellmach | 4.10,50 |
Mitalistit > Avovesiuinti

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
Miehet
| 25 km |  Chad Hundeby | 5.01.45,78 |  Sergio Chariandini | 5.03.18,81 |  David O’Brien | 5.08.53,35 |
Naiset
| 25 km |  Shelley Taylor-Smith | 5.21.05,53 |  Martha Jahn | 5.25.16,67 |  Karen Burton | 5.28.22,74 |
Mitalistit > Uimahypyt

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
Miehet
| 1 m ponnahduslauta |  Edwin Jongejans | 588,51 |  Mark Lenzi | 578,22 |  Wang Yijie | 577,86 |
| 3 m ponnahduslauta |  Kent Ferguson | 650,25 |  Tan Liangde | 643,95 |  Albin Killat | 619,77 |
| 10 m kerroshypyt |  Sun Shuwei | 626,79 |  Xiong Ni | 603,81 |  Georgi Tšogovadze | 580,68 |
Naiset
| 1 m ponnahduslauta |  Gao Min | 478,26 |  Wendy Lucero | 467,82 |  Heidemarie Bártová | 449,76 |
| 3 m ponnahduslauta |  Gao Min | 539,01 |  Irina Laško | 524,70 |  Brita Baldus | 503,73 |
| 10 m kerroshypyt |  Fu Mingxia | 426,51 |  Jelena Mirošina | 402,87 |  Wendy Williams | 400,23 |
Mitalistit > Taitouinti

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Yksinuinti |  Sylvie Fréchette | 201,013 |  Kristen Babb | 196,314 |  Mikako Kotani | 195,110 |
| Pariuinti |  Yhdysvallat Karen Josephson Sarah Josephson | 199,762 |  Japani Mikako Kotani Aki Takayama | 194,307 |  Kanada Lisa Alexander Kathy Glen | 192,649 |
| Joukkueuinti |  Yhdysvallat Kristen Babb Becky Dyroen Karen Josephson Sarah Josephson Jill Savery Nathalie Schneyder Heather Simmons Michelle Svitenko | 196,144 |  Kanada Lisa Alexander Karen Clark Charlene Davies Karen Fonteyne Kathy Glen Heather Johnston Christine Larsen Cari Read | 193,259 |  Japani Hisako Aoishi Mina Enkaku Kiyoko Ishibashi Ikuko Kato Fumiko Okuno Aki Takayama Yumi Wakabayashi Chiaki Yamamura | 189,753 |
Mitalistit > Vesipallo

| Laji | Kultaa | Hopeaa | Pronssia |
| --- | --- | --- | --- |
| Miehet |  Jugoslavia Mislav Bezmalinović Perica Bukić Viktor Jelenić Igor Milanović Vitomor Padovan Dušan Popović Ranko Posinković Goran Radjenović Dubravko Šimenc Aleksandar Šoštar Vaso Subotić Ante Vasović Mirko Vičević |  Espanja Manuel Estiarte Pedro García Salvador Gómez Marco Antonio González Rubén Michavila Mariano Moya Sergio Pedrerol Josep Picó Jesús Miguel Rollán Ricardo Sánchez Jordi Sans |  Unkari Tibor Benedek István Dóczi Péter Kuna Csaba Mészáros Gábor Nemes Zsolt Petőváry Imre Péter Gábor Schmiedt Tibor Sprok Frank Tóth Imre Tóth László Tóth Balázs Vincze |
| Naiset |  Alankomaat Hellen Boering Irma Brander Edmée Hiemstra Monique Kranenburg Karin Kuipers Patricia Libregts Alice Lindhout Marjan op den Velde Lillian Ossendrijver Janny Spijker Karla van der Boon Esmeralda van den Water Hedda Verdam |  Kanada |  Yhdysvallat |
Mitalitaulukko

Isäntämaa
| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Yhdysvallat | 17 | 11 | 6 | 34 |
| 2 |  Kiina | 8 | 3 | 2 | 13 |
| 3 |  Unkari | 5 | 2 | 2 | 9 |
| 4 |  Saksa | 4 | 9 | 9 | 22 |
| 5 |  Australia | 3 | 5 | 2 | 10 |
| 6 |  Alankomaat | 2 | 1 | 1 | 4 |
| 7 |  Neuvostoliitto | 1 | 3 | 6 | 10 |
| 8 |  Kanada | 1 | 3 | 1 | 5 |
| 9 |  Italia | 1 | 2 | 4 | 7 |
| 10 |  Espanja | 1 | 1 | 1 | 3 |
| 11 |  Jugoslavia | 1 | 0 | 0 | 1 |
| 11 |  Suriname | 1 | 0 | 0 | 1 |
| 13 |  Japani | 0 | 2 | 3 | 5 |
| 14 |  Ranska | 0 | 2 | 1 | 3 |
| 15 |  Iso-Britannia | 0 | 1 | 1 | 2 |
| 16 |  Ruotsi | 0 | 1 | 0 | 1 |
| 17 |  Puola | 0 | 0 | 2 | 2 |
| 17 |  Tanska | 0 | 0 | 2 | 2 |
| 19 |  Tšekkoslovakia | 0 | 0 | 1 | 1 |
| Yhteensä | Yhteensä | 45 | 46 | 44 | 135 |
Uuden Musiikin Kilpailu 2015

| Uuden Musiikin Kilpailu 2015 |
| --- | --- |

Tyyli:  Laulukilpailu, Musiikki, Viihde, Tosi-TV
Pääosissa:  Juontajat:  Roope Salminen   Rakel Liekki
Alkuperämaa:   Suomi
Verkko:  Yle
Jaksoja:  Semifinaalit:   7. helmikuuta 2015   14. helmikuuta 2015   21. helmikuuta 2015   Finaali:   28. helmikuuta 2015
Ikäraja:  
Tuotanto
Tuotantoyhtiö(t):  Yleisradio
Edeltäjä:  Uuden Musiikin Kilpailu 2014
Seuraaja:  Uuden Musiikin Kilpailu 2016
Aiheesta muualla
Virallinen sivusto
IMDb 
Uuden Musiikin Kilpailu 2015 (UMK 2015) järjestettiin 7.–28. helmikuuta 2015. Kilpailun voitti Pertti Kurikan Nimipäivät kappaleellaan "Aina mun pitää". Kilpailu oli järjestyksessään neljäs Uuden Musiikin Kilpailu.